CELEX: 62008TN0214
Language: mt
Date: 2008-06-09 00:00:00
Title: Kawża T-214/08: Rikors ippreżentat fid- 9 ta' Ġunju 2008 — Paul Alfons Rehbein vs UASI — Hervé Dias Martinho u Manuel Dias Martinho (Outburst)

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/32
            
         Rikors ippreżentat fid-9 ta' Ġunju 2008 — Paul Alfons Rehbein vs UASI — Hervé Dias Martinho u Manuel Dias Martinho (Outburst)
   (Kawża T-214/08)
   (2008/C 197/56)
   Lingwa tar-rikors: L-Ingliż
   Partijiet
   
      Rikorrenti: Paul Alfons Rehbein (GmbH & Co.) KG (Glinde, il-Ġermanja) (rappreżentant: T. E. Lampel, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord ta' l-Appell: Hervé Dias Martinho u Manuel Carlos Dias Martinho (Le Plessis Trévise, Franza)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni) tat-13 ta' Marzu 2008 fil-Każ R 1261/2007-2; u
            
         
               —
            
            
               tikkundanna lill-UASI għall-ispejjeż tar-rikorrenti.
            
         Motivi u argumenti prinċipali
   
      Applikant għat-trade mark Komunitarja: Il-partijiet l-oħra fil-proċeduri quddiem il-Bord ta' l-Appell
   
      Trade mark Komunitarja kkonċernata: It-trade mark figurattiva “Outburst” għal prodotti fil-klassijiet 16, 18 u 25 — Applikazzjoni Nru 4 318 333
   Proprjetarju tat-trade mark jew tas-sinjal invokat in sostenn ta' l-oppożizzjoni: ir-rikorrenti
   
      Trade mark jew sinjal invokat in sostenn ta' l-oppożizzjoni: It-trade mark nazzjonali verbali “Outburst” għal prodotti fil-klassi 25 — Reġistrazzjoni Ġermaniża tat-trade mark Nru 399 40 713
   
      Deċiżjoni tad-Diviżjoni ta' l-Oppożizzjoni: Ċaħda totali ta' l-oppożizzjoni
   
      Deċiżjoni tal-Bord ta' l-Appell: Ċaħda ta' l-appell
   
      Motivi invokati: Il-ksur ta' l-Artikolu 43(2) u (3) tar-Regolament tal-Kunsill Nru 40/94, peress li t-trade mark nazzjonali preċedenti kienet intużat b'mod ġenwin għall-prodotti u s-servizzi li għalihom ġiet irreġistrata; ksur ta' l-Artikolu 76(1)(f) ta' l-imsemmi regolament, peress li l-Bord ta' l-Appell żbalja meta naqas milli jikkunsidra d-dikjarazzjoni ġuramentata tal-managing director tar-rikorrenti; ksur ta' l-Artikolu 74(2) ta' dan ir-regolament u tar-regola 22(1) u (2) tar-Regolament tal-Kummissjoni Nru 2868/95 (1), peress li elementi ulterjuri ta' prova forniti fil-fażi ta' l-appell mill-proċedimenti ta' oppożizzjoni huma ammissibbli u kellhom jiġu kkunsidrati sabiex jiġi evalwat l-użu ġenwin tat-trade mark li fuqha hi bbażata l-oppożizzjoni; ksur tad-dritt tar-rikorrenti li tinstema', peress li l-Bord ta' l-Appell imissu kkunsidra provi dwar l-użu proddotti wara l-iskadenza tat-terminu.
   
      (1)  Ir-Regolament tal-Kummissjoni (KE) Nru 2868/95 tat-13 ta' Diċembru 1995 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU L 303, p. 1).